বরাবর,

গভর্নর মহোদয়

বাংলাদেশ ব্যাংক

ঢাকা, বাংলাদেশ

**বিষয়ঃ পি.এইচ.ডি ডিগ্রী অর্জনের জন্য শিক্ষা ছুটির আবেদন।**

জনাব,

সম্মানপুর্বক বিনীত নিবেদন এই যে, আমি আপনার প্রতিষ্ঠানে ০৯-ফেব্রুয়ারী-২০১২ তারিখে সহকারী প্রোগ্রামার হিসেবে যোগদান করে ইনফরমেশন সিস্টেমস ডেভেলপমেন্ট ডিপার্টমেন্টে কর্মরত আছি। এবং গত ২৬-অক্টোবর-২০১১ তারিখ হতে আমি ঢাকা বিশ্ববিদ্যালয়ের কম্পিউটার বিজ্ঞান ও প্রকৌশল বিভাগে খণ্ডকালীন পি.এইচ.ডি ডিগ্রীতে অধ্যয়নরত। আমার খণ্ডকালীন পি.এইচ.ডি ডিগ্রীতে অধ্যয়ন অব্যাহত রাখার বিষয়টি বাংলাদেশ ব্যাংকে যোগদানের সময় প্রত্যয়ন পত্রে উল্লেখ করি এবং পরে লিখিত অনুমতি পাই। বর্তমানে, পি.এইচ.ডি ডিগ্রীতে কিছু নিয়মিত কোর্সে অংশগ্রহণসহ মানসম্মত গবেষণা করে একটি পুর্নাংগ সিস্টেম প্রস্তুত করা এবং থিসিস পেপার জমা দেয়ার জন্য আগামী ০১-এপ্রিল-২০১৪ থেকে ৩১-অক্টোবর-২০১৫ পর্যন্ত সার্বক্ষণিক ভাবে অধ্যয়ন করা প্রয়োজন। আরো জানানো যাচ্ছে যে, আমার পি.এইচ.ডি ডিগ্রীর বিষয় হচ্ছে “Automatic Text Summarization Using Natural Language Processing (NLP)”, যা আমার কর্মক্ষেত্রে অসামান্য অবদান রাখার জন্য সহায়ক হবে।

এমতাবস্থায় মহোদয়ের নিকট আকুল আবেদন এই যে, তিনি যেন আমাকে ০১-এপ্রিল-২০১৪ থেকে ৩১-অক্টোবর-২০১৫ পর্যন্ত পুর্ণবেতনে শিক্ষা ছুটি মঞ্জুর করে সার্বক্ষণিক পি.এইচ.ডি ডিগ্রীতে অধ্যয়নের সুযোগ দানে বাঁধিত করেন।

নিবেদক

(মোঃ মাজহারুল হক)

সহকারী প্রোগ্রামার

ইনফরমেশন সিস্টেমস ডেভেলপমেন্ট ডিপার্টমেন্টে

এস.এ.পি.আইডিঃ ১৮৩০৬৪৩৬

পি.এফ.ইনডেক্সঃ

ফোনঃ ৩৩১৪

মোবাইলঃ ০১৮১৮-৯৫০৩৬৯

সংযুক্তিঃ

১। সুপারভাইজরের নিকট থেকে প্রত্যয়নপত্র

২। বাংলাদেশ ব্যাংক থেকে খণ্ডকালীন পি.এইচ.ডি ডিগ্রীতে অধ্যয়নের অনুমতি

৩। পি.এইচ.ডি গবেষণা বিষয়ক আন্তর্জাতিক জার্নালে প্রকাশিত দুটি প্রকাশনা